જમ્મુ-કાશ્મીરના પુલવામાના હક્રીપોરા ખાતે સુરક્ષાદળો અને લશ્કર-એ-તોયબાના આતંકીઓ વચ્ચે અથડામણ થઇ હતી. આ અથડામણમાં આતંકી સંગઠનનો કાશ્મીર કમાન્ડર અબુ દુજાના ઠાર મરાયો હતો. ઉલ્લેખનીય છે કે, અબુ દુજાનાના માથે લાખો રૂપિયાનું ઇનામ હતું. તે ભૂતકાળમાં ઘણીવાર સુરક્ષાદળોના હાથમાંથી નાસી છૂટવામાં સફળ રહ્યો હતો. ઉપલબ્ધ જાણકારી અનુસાર, સુરક્ષાદળોને આ વિસ્તારમાં લશ્કર-એ-તોયબાના કમાન્ડર સહિત 3 આતંકીઓ છુપાયા હોવાની માહિતી મળી હતી.